তবে বাংলাদেশকেও তিনি মোটেও পিছিয়ে রাখছেন না। তার প্রধান কারণ সাম্প্রতিককালের পারফরম্যান্স। বেশ কিছুদিন ধরেই বাংলাদেশ ওয়ানডে ক্রিকেটে সফলতা নিয়ে এগিয়ে চলছে। এর সর্বশেষ উদাহরণ ওয়েস্ট ইন্ডিজের মাটিতে ওয়েস্ট ইন্ডিজকে হারিয়ে সিরিজ জয়। তিনি বলেন, ‘ওয়ানডেতে আমরা অসাধারণ ক্রিকেট খেলে আসছি, শেষ ৪-৫ বছর। এ ফরম্যাটে আমরা ভালো দল। এশিয়া কাপে আমরা দুইবার ফাইনাল খেলেছি। এবার আমাদের সবার স্বপ্ন আমরা চ্যাম্পিয়ন হবো। সে জন্য ম্যাচ বাই ম্যাচ সবাই চেষ্টা করবে দল, ভালো খেলার। সিনিয়ররা যদি ভালো ক্রিকেট খেলে আর জুনিয়ররা যদি ভালো ক্রিকেট খেলতে পারেন, তাহলে আমি মনে করি বাংলাদেশেরও ভালো সম্ভাবনা আছে।’ তিনি অবশ্য বাংলাদেশের ভালো করার পেছনে কিছু পূর্বশর্তও জুড়ে দিয়েছেন। বিগত বেশ কিছু পরিসংখ্যানের দিকে তাকালে দেখা যাবে কোনো টুর্নামেন্ট শুরুতে সূচনা ম্যাচের গুরুত্ব অনেক। তিনি বলেন, ‘আমাদের প্রথম ম্যাচটা খুব গুরুত্বপূর্ণ। শ্রীলঙ্কার সাথে আমরা পরিস্থিতিটা যদি আমাদের পে রাখতে পারি, তাহলে আমাদের জন্য আফগানিস্তানের বিপক্ষে ম্যাচ সহজ হয়ে যাবে। যদি শ্রীলঙ্কার বিপক্ষে প্রথম ম্যাচে জয়টা অনুকূলে না রাখতে পারি তাহলে সব কিছুই একটু কঠিন হয়ে যাবে।’